[image: image1.png]



PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 14.05.2013

                          Nr. 22/169

                          PL-x 119/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Protocolului între România și Republica Austria și a Protocolului adițional, semnate la Viena la 1 octombrie 2012 de modificare a Convenției pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București la 30 martie 2005, trimis spre dezbatere în fond, cu adresa nr. PL-x 119 din 7 mai 2013, înregistrată sub nr. 22/169 din 8 mai 2013, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
        Gheorghe Dragomir

RAPORT 
asupra proiectului de Lege pentru ratificarea Protocolului între România și Republica Austria și a Protocolului adițional, semnate la Viena la 1 octombrie 2012 de modificare a Convenției pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București la 30 martie 2005
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu  proiectul de Lege pentru ratificarea Protocolului între România și Republica Austria și a Protocolului adițional, semnate la Viena la 1 octombrie 2012 de modificare a Convenției pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București la 30 martie 2005, trimis cu adresa nr. PL-x 119 din 7 mai 2013, înregistrată sub nr. 22/169  din 8 mai 2013.
Conform prevederilor art. 75 alin. (1) din Constituţia României, republicată, şi ale art.92 alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, prin avizul nr. 221 din 1 martie 2013, a avizat favorabil proiectul de lege.
Proiectul de Lege supus dezbaterii are ca obiect de reglementare Ratificarea protocolului între România şi Republica Austria şi a Protocolului adiţional, semnate la Viena la 1 octombrie 2012, de modificare a Convenţiei pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Bucureşti la 30 martie 2005 şi ratificată prin Legea nr. 333/2005.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 14 mai 2013.

Din totalul de 31 de membri ai Comisiei pentru buget, finanţe şi bănci au fost prezenţi la dezbateri 31 deputaţi.
La dezbaterea acestui proiect de Lege a fost prezent, în calitate de invitat, domnul Dan Manolescu – secretar de stat la Ministerul Finanţelor Publice.
În urma examinării proiectului de Lege şi a opiniilor exprimate, membrii Comisiei au hotărât, cu unanimitate de voturi , să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului între România și Republica Austria și a Protocolului adițional, semnate la Viena la 1 octombrie 2012 de modificare a Convenției pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București la 30 martie 2005, în forma prezentată de Guvern.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

Giorgiana Ene

